29/11/2011 | Administración LocalMunicipal
Ordes
Aprobación definitiva modificación ROF Ayuntamiento de Ordes. Publicación texto modificación

Elevado a definitivo, por non terse presentado reclamacións durante o prazo de exposición ao público, o acordo do Concello Pleno adoptado en sesión ordinaria, de data 28 de xullo de 2011, de modificación do regulamento de organización e funcionamento do Concello de Ordes (arts.38.3, 41.2, 41.3, 41.5, 44.7. parágrafo 3º, 53 e 96). De conformidade co disposto no art.70.2 da Lei 7/1985, de 2 de abril, faise público o texto integro da modificación, sen que esta entre en vigor ata que se leve a cabo devandita publicación e haxa trascurrido o prazo previsto no art.65.2 de devandito texto legal. Contra o regulamento, unha vez publicado no Boletín Oficial da Provincia, poderá imporse recurso contencioso administrativo nos termos establecidos na Lei reguladora da Xurisdición contencioso-administrativa. Ordes, 16 de novembro de 2011 O ALCALDE-PRESIDENTE Manuel Regos Boquete 3. O alcalde pode limitar ata un máximo de tres as mocións que presente un grupo municipal nun mesmo pleno ordinario.2. Nas deliberacións poderán intervir cada grupo municipal mediante o voceiro ou outros membros pola orde inversa de representantes na corporación, consumindo quenda en primeiro lugar o grupo mixto, logo os minoritarios e en último termo o maioritario.3. A intervención normal de cada grupo non excederá de dez minutos. No en tanto, naqueles temas que pola súa importancia ou complexidade así o requiran, ou a petición de calquera voceiro, o alcalde notificará ao pleno a duración das intervencións antes de comezar estas, e velará que todas teñan idéntica duración. A segunda quenda terá unha duración máxima do cincuenta por cento da quenda anterior. O tempo que corresponda ao grupo mixto poderá repartirse por igual entre os representantes das listas que o integran.5. O Presidente poderá acordar, durante o transcurso da sesión que se interrompa a mesma para permitir as deliberacións dos grupos sobre a cuestión debatida ou para descanso dos debates. Estas interrupcións non terán duración superior a quince minutos. Cada grupo político ou membro da corporación poderá presentar ata un máximo de seis preguntas de resposta oral en cada pleno ordinario, que deberán presentarse por escrito no rexistro xeral do concello cunha antelación mínima dun día hábil á celebración do pleno. Cando existan emendas a unha iniciativa, o autor da iniciativa manifestará se acepta incluír a emenda no texto da súa proposta ou rexeita incluír a mesma e manter o texto orixinal da súa iniciativa. En caso de que acepte incluír a emenda, votarase o texto da proposta coas modificacións incluídas na emenda, en caso contrario, votarase o texto orixinal da iniciativa, tal e como foi formulada polo propoñente. Terminada a votación ordinaria, o alcalde declarará o acordado. Inmediatamente de concluír a votación nominal ou secreta, o secretario computará os votos emitidos e anunciará en voz alta o seu resultado, en vista do cal o presidente proclamará o acordo adoptado. Os concelleiros que non se integren no grupo político que constitúa a formación electoral pola que foron elixidos ou que abandonen ou sexan expulsados do seu grupo de procedencia, terán a consideración de membros non adscritos. Cando a maioría dos concelleiros dun grupo político municipal abandonen a formación política que presentou a candidatura pola que concorreron ás eleccións ou sexan expulsados da mesma, serán os concelleiros que permanezan na citada formación política os lexítimos integrantes do devandito grupo político para todos os efectos. En calquera caso, o secretario xeral poderá dirixirse ao representante legal da formación política que presentou a correspondente candidatura a efectos de que notifique a acreditación das circunstancias sinaladas. Os dereitos económicos e políticos dos membros non adscritos non poderán ser superiores aos que lles corresponderían de permanecer no grupo de procedencia. Estas previsións non serán de aplicación no caso de candidaturas presentadas como coalición electoral, cando algún dos partido políticos que a integren decida abandonala.